تورکیه پرزیدنتی رجب طیب اردوغان ایله اوکراینا پرزیدنتی ولودیمیر زلنسکی آراسیندا تلفون دانیشیغی اولوب.
بو باره‌ده جمهور باشقانلیغی ایله تیشیم ایداره سی معلومات یاییب.
بیلدیریلیر کی، پرزیدنت‌لر روسیا-اوکراینا محاربه‌سینه دایر سون پروسه لری موذاکیره ائدیب‌لر.
دانیشیق زامانی پرزیدنت اردوغان تاخیل داشینماسیندا یارانان پروبلئمین امکداش‌لیقلا حل اولونماسیندان ممنونلوغونو ایفاده ائدیب.
هم اوکراینا، هم ده روسیانین تاخیل محصول‌لارینی ساتماسی‌نین بوتون دونیا اوچون کریتیک اهمیت داشیدیغینی قئید ائدن جمهور باشقانی اردوغان تاخیل داشینماسی موقاویله‌سی‌نین داوام ائتدیریلمه‌سی، ائله‌جه ده ایکی اؤلکه آراسیندا داوام ائدن گرگینلیگین آرا‌دان قالدیریلماسی اوچون دیپلوماتیک سعی‌لرین آرتیریلماسی‌نین واجیب‌لیگینی وورغولاییب.
قئید ائدک کی، روسیا پرزیدنتی ولادیمیر پوتین اوکراینا‌دان تاخیل داشینماسی اوچون آیریلان دهلیزین حربی مقصدلر اوچون ایستیفاده اولونمایاجاغینا دایر تأمینات آلدیق‌لارینی و بونا گؤره ده گله‌جکده اوکراینا‌دان تورکیه-‌یه تاخیل تداروکونون داوام ائدجگینی بیلدیریب.
